stanford-oval/wikipedia huggingface dataset:
โฮมอ ดอรอบี
ประวัติ

ดอรอบีเกิดในปี 1940 ในเตหะราน เธอเข้าศึกษาที่วิทยาลัยแพทยศาสตร์ มหาวิทยาลัยเตหะรานในปี 1959 ในปี 1960 เธอเคยถูกควบคุมตัวหลังจัดการเดินขบวนของนักศึกษาเพื่อสนับสนุนแนวร่วมแห่งชาติ เธอสมรสกับเพื่อนร่วมรุ่น Manoochehr Keyhani ในปี 1963 หลังจบการศึกษา เธอเป็นแพทย์อยู่ที่หมู่บ้าน Bahmanieh ทางตอนเหนือของอิหร่าน ดอรอบีเดินทางไปสหรัฐอเมริกาเพื่อศึกษาต่อเฉพาะทางและได้รับวุฒิบัตรกุมารเวชศาสตร์และจิตเวชศาสตร์ เธอเดินทางกลับอิหร่านในปี 1976 และเป็นอาจารย์ด้านกุมารเวชศาสตร์ประจำมหาวิทยาลัยเตหะรานที่ซึ่งเธอกลับเข้าสู่สายการเมืองโดยการต่อต้านราชวงศ์ปาห์ลาวี นอกจากนี้เธอยังสอนที่มหาวิทยาลัยแห่งชาติ (ปัจจุบันคือมหาวิทยาลัย Shahid Beheshti)
เธอถูกไล่ออกหลัง "ปฏิเสธการสวม ฮิญาบ" ในเดือนธันวาคม 1991 และถึงแม้การตัดสินนี้จะถูกศาลบังคับยกเลิกไปแล้ว มหาวิทยาลัยยังคงปฏิเสธที่จะรับเธอเข้าเป็นอาจารย์อีก
การเสียชีวิต

ดอรอบีกระทำการเผาตนเองประท้วงโดยราดน้ำมันเครื่องลงบนศีรษะของตัวเองในวันที่ 21 กุมภาพันธ์ 1994 หลังเธอถอดฮิญาบของเธอออกตรงพื้นที่ใกล้กับทางหลวงใกล้ย่านแทจรีช
เธอเสียชีวิตในโรงพยาบาลในวันถัดมาจากแผลไฟไหม้
อ่านเพิ่ม

Darabi, Parvin; Thomson, Romin P (1999). Rage against the veil: the courageous life and death of an Islamic dissident (ภาษาอังกฤษ). Amherst, N.Y. : Prometheus Books. ISBN 9781573926829.
กองพลทหารราบสรรพาวุธที่ 33 แห่งเอ็สเอ็ส "ชาร์เลอมาญ" (ฝรั่งเศสที่ 1)

| กองพลชาร์เลอมาญ |
| --- | --- |

ประจำการ: 1941–1944 (as LVF), 1944–1945
ประเทศ:  ฝรั่งเศสเขตวีชี
ขึ้นต่อ:  ไรช์เยอรมัน
เหล่า:  Waffen-SS
รูปแบบ: ทหารราบ
กำลังรบ: กองพล
ปฏิบัติการสำคัญ: สงครามโลกครั้งที่สอง  ยุทธการที่มอสโก (1941)  Bandenbekämpfung (1942–1944)  ยุทธการที่เบอร์ลิน (1945) 
ผู้บังคับบัญชา
ผบ. สำคัญ: Gustav Krukenberg
กองพลทหารราบสรรพาวุธที่ 33 แห่งเอ็สเอ็ส "ชาร์เลอมาญ" (ฝรั่งเศสที่ 1) (เยอรมัน: 33. Waffen-Grenadier-Division der SS "Charlemagne" (französische Nr. 1)) และ กรมทหารราบชาร์เลอมาญ เป็นชื่อที่ใช้ร่วมกันสำหรับหน่วยทหารจากอาสาสมัครชาวฝรั่งเศสในแวร์มัคท์และต่อมาเป็นวัฟเฟิน-เอ็สเอ็สในช่วงสงครามโลกครั้งที่สอง มีจำนวนประมาณ 7,340 นาย ถึง 11,000 นาย ที่ทำหน้าที่ในหน่วยที่จุดสูงสุดในปี ค.ศ. 1944 สมาชิกของหน่วยนี้ได้เข้าร่วมในวันสุดท้ายของยุทธการที่เบอร์ลินในพื้นที่ของฟือเรอร์บุงเคอร์และเป็นหนึ่งในกองกำลังฝ่ายอักษะหน่วยสุดท้ายที่ได้ยอมจำนนในเมือง (ทหารไทย ลูเซียน เขมราช เกิด พ.ศ. 2470-2488 ซึ่งเสียชีวิตในพอเมอราเนียด้วยการยิงปืนกล MG-42 ใส่กองทัพแดงชาวเอเชียในหน่วย Waffen-SS นั้นค่อนข้างหายากเมื่อเทียบกับอาสาสมัครฝ่ายอักษะที่เหลือ แต่พวกเขามีระดับการรบที่ยอดเยี่ยมเพราะพวกเขาน่าแปลกที่ทหารที่มีชื่อเสียงที่สุดคนหนึ่งคือ ลูเชียน เขมราช ชาวไทย ซึ่งประจำการในกองพล SS ของฝรั่งเศสที่ 33 "ชาร์ลมาญ" ซึ่งถือปืนกล MG-42 ได้สังหารทหารโซเวียตจำนวนมากก่อนที่จะถูกกระสุนปืนสังหารระหว่างการสู้รบ ในปอมเมอเรเนีย Batallón Oriental «Ostbataillon>>> eurasia1945.com/protagonistas/ejer... )
พระที่นั่งกรุณา

ฝาทองคำที่วางอยู่เหนือหีบแห่งพันธสัญญา
รูปถอดแบบของหีบแห่งพันธสัญญา โดยมี "พระที่นั่งกรุณา" (kaporet) เป็นฝาหีบ
ในคัมภีร์ฮีบรู พระที่นั่งกรุณา (อังกฤษ: mercy seat หรือ kaporet; ฮีบรู: כַּפֹּרֶת kapōreṯ) เป็นฝาทองคำที่วางอยู่เหนือหีบแห่งพันธสัญญา โดยมีเครูบสองรูปตั้งอยู่ที่ปลายทั้งสองข้างเพื่อขนาบและสร้างพื้นที่ที่พระยาห์เวห์ทรงปรากฏและประทับ พระที่นั่งกรุณามีความเกี่ยวข้องกับพิธีกรรมของวันแห่งการไถ่บาป คำนี้ปรากฏในคัมภีร์ของศาสนายูดาห์และปรากฏ 2 ครั้งในพันธสัญญาใหม่ ซึ่งมีความสำคัญในเทววิทยาศาสนาคริสต์
ศัพทมูล

ศัพท์มูลของคำว่า kaporet (ฮีบรู: הַכַּפֹּֽרֶת) ไม่แน่ชัด พจนานุกรมศาสนาชาวยิวออกซ์ฟอร์ดระบุว่า "บ้างก็แปลอย่างง่าย ๆ ว่า 'ปกคลุม'"
ในศาสนายูดาห์ > ในคัมภีร์ฮีบรู

ตามบันทึกในคัมภีร์ไบเบิล (อพยพ 25:19 ; อพยพ 37:6 ) ระบุว่าพระที่นั่งกรุณาทำจากทองคำบริสุทธิ์ มีความยาวและความกว้างเท่ากับหีบที่อยู่ด้านล่าง คือยาว 2.5 ศอกและกว้าง 1.5 ศอก มีเครูบทองคำสองรูปตั้งอยู่ที่ปลายทั้งสองข้างของพระที่นั่งกรุณา หันหน้าเข้าหากัน และกางปีกออกไปเบื้องบนปกพระที่นั่งกรุณาไว้ (อพยพ 25:18 -21) เครูบขนาบที่ประทับของพระยาห์เวห์ (1 ซามูเอล 4:4) หีบและพระที่นั่งกรุณาเก็บรักษาอยู่ในอภิสุทธิสถานซึ่งเป็นเขตศักดิ์สิทธิ์ที่อยู่ด้านในสุดของพระวิหารที่แยกออกจากส่วนอื่น ๆ ของพระวิหารด้วยม่านหนา (parochet)
แหล่งข้อมูลอื่น

Matthew Henry on Exodus Chapter 25
Methods of Ancient Metallurgy
| ด ค กหีบแห่งพันธสัญญา |
| --- | --- |
บุคคล:  โมเสส  ปุโรหิต  มหาปุโรหิตแห่งอิสราเอล  ชาวอิสราเอล  ชาวเลวี  เบซาเลล  เผ่ายูดาห์  โอโฮลีอับ  โคฮาท  เผ่าเลวี  เยเรมีย์  โยชูวา  ซามูเอล  อุสซาห์  โซโลมอน  จักรพรรดิเมเนลิกที่ 1 
ฝาหีบ:  พระที่นั่งกรุณา  เครูบ 
เนื้อหา:  แผ่นศิลาพระโอวาท  บัญญัติ 10 ประการ  มานา  ไม้เท้าอาโรน 
สถานที่:  ภูเขาซีนาย ภูเขาซีนายในคัมภีร์ไบเบิล  ภูเขาโฮเรบ  เยรีโค  แม่น้ำจอร์แดน  อภิสุทธิสถาน  พลับพลา  อัย  ชิโลห์  กิเบอาห์  กิลกาล  เอเบนเอเซอร์  ฟีลิสเตีย  เบธเชเมช  คีริยาทเยอาริม  เนินพระวิหาร  โดมแห่งศิลา  บ่อวิญญาณ  อาสนวิหารชาทร์  Tana Qirqos  โบสถ์พระนางมารีแห่งไซออน 
ที่เกี่ยวข้อง:  The Sign and the Seal (หนังสือปี ค.ศ. 1992) 
"หีบและพระที่นั่งกรุณา" ภาพวาดโดย Henry Davenport Northrop ในปี ค.ศ. 1894
กองพลทหารราบสรรพาวุธที่ 14 แห่งเอ็สเอ็ส (กาลิเซียที่ 1)

| กองพลทหารราบสรรพาวุธที่ 14 แห่งเอ็สเอ็ส   14>  Waffen-Grenadier-Division der SS |
| --- | --- |

ประจำการ: 28 April 1943 – 15 April 1945
ประเทศ:  ไรช์เยอรมัน
เหล่า:  Waffen-SS
รูปแบบ: ทหารราบ
กำลังรบ: กองพล
สมญา: กองพลกาลิเซีย
Colors:    สีน้ำเงิน & สีเหลือง 
ปฏิบัติการสำคัญ: สงครามโลกครั้งที่สอง การรุกลวอฟ–ซานโดเมียร์ซ  การก่อการกำเริบชาติสโลวาเกีย  การรุกเวียนนา 
ผู้บังคับบัญชา
ผบ. สำคัญ: Walter Schimana Fritz Freitag
กองพลทหารราบสรรพาวุธที่ 14 แห่งเอ็สเอ็ส (กาลิเซียที่ 1)  (เยอรมัน: 14. Waffen-Grenadier-Division der SS (galizische Nr. 1))) หรือก่อนปีค.ศ. 1944 มีชื่อว่า กองพลทหารอาสาเอ็สเอ็สที่ 14 "กาลิเซีย" (เยอรมัน: 14. SS-Freiwilligen Division "Galizien")เป็นกองกำลังทหารเยอรมันในช่วงสงครามโลกครั้งที่สองที่ได้ถูกก่อตั้งขึ้นของทหารอาสาสมัครซึ่งมีพื้นหลังเป็นคนเชื้อชาติยูเครนจากพื้นที่กาลิเซีย ต่อมาก็ได้มีบางส่วนเป็นชาวสโลวักและชาวเช็ก ได้ถูกก่อตั้งขึ้นในปี ค.ศ. 1943 ส่วนใหญ่ได้ถูกทำลายลงในยุทธการที่ Brody, ได้ถูกปรับปรุงใหม่ และได้แสดงปฏิบัติหน้าที่ให้เห็นในสโลวาเกีย, ยูโกสลาเวีย และออสเตรีย ก่อนที่จะถูกเปลี่ยนชื่อว่าเป็นกองพลแรกของกองทัพแห่งชาติยูเครนและได้ยอมจำนนต่อสัมพันธมิตรตะวันตก เมื่อวันที่ 10 พฤษภาคม ค.ศ. 1945
กราฟ (บรรดาศักดิ์)

มงกุฎประจำบรรดาศักดิ์ กราฟ
กราฟ (เยอรมัน: Graf) สำหรับบุรุษ หรือ เกรฟิน (Gräfin) สำหรับสตรี เป็นบรรดาศักดิ์ขุนนางเยอรมันในอดีต ตำแหน่งนี้ถูกแปลเป็น "เคานต์" (count) ในภาษาอังกฤษ ซึ่งเทียบเท่าตำแหน่งเอิร์ล (earl) ในหมู่เกาะอังกฤษ
ในรัฐธรรมนูญแห่งไรช์เยอรมัน ค.ศ. 1919 ได้มีการล้มเลิกระบอบศักดินาทั้งหมดในเยอรมนี แต่ยังอนุญาตให้มีการใช้บรรดาศักดิ์เดิมเป็นนามสกุลได้ ดังที่บัญญัติในมาตรา 109 ว่า: "ยศขุนนางถือเป็นเพียงส่วนหนึ่งของนามสกุลและมิอาจแต่งตั้งได้อีก"
บรรดาศักดิ์ กราฟ

| ตำแหน่ง | ตำแหน่ง | รากศัพท์ | หมายเหตุ |
| --- | --- | --- | --- |
| Markgraf | มาร์คกราฟ | มาร์ค (ชายแดน) + กราฟ | กราฟผู้ครองชายแดน |
| Landgraf | ลันท์กราฟ | ลันท์ (แคว้น) + กราฟ | กราฟผู้ครองแคว้น |
| Reichsgraf | ไรชส์กราฟ | ไรช์ + กราฟ | กราฟแห่งจักรวรรดิ เป็นกราฟที่ได้รับแต่งตั้งโดยตรงจากจักรพรรดิ ไม่มีดินแดนในปกครอง |
| Gefürsteter Graf | เกอเฟือร์สเทอเทอร์กราฟ | เกอเฟือร์สเทอเทอร์ (อธิปัตย์) + กราฟ | ไรชส์กราฟที่จักรพรรดิรับรองว่ามีอำนาจเทียบเท่าเฟือสท์ |
| Pfalzgraf | ฟัลทซ์กราฟ | ฟัลทซ์ (วัง) + กราฟ | ผู้ปกครองดินแดนที่ชื่อว่าฟัลทซ์ อันเป็นดินแดนของวังหลวงจักรวรรดิ ตำแหน่งนี้จึงไม่ใช่ตำแหน่งขุนนางสืบตระกูล แต่เสมือนข้าราชการปกครอง |
| Rheingraf | ไรน์กราฟ | ไรน์ + กราฟ | ผู้ปกครองดินแดนที่ชื่อไรน์เกา อันเป็นจังหวัดซึ่งตั้งอยู่ริมแม่น้ำไรน์ |
| Burggraf | บวร์คกราฟ | บวร์ค (ปราสาท, ปราการ) + กราฟ | ผู้ปกครองปราสาทและพื้นที่โดยรอบ /เทียบเท่ากับตำแหน่งไวเคานต์ |
| Altgraf | อัลท์กราฟ | อัลท์ (เก่า, โบราณ) + กราฟ | กราฟในยุคเก่า ก่อนมีกราฟประเภทอื่นๆตามมา |
| Freigraf | ไฟรกราฟ | ไฟร (เสรี, อิสระ) + กราฟ |  |
| Waldgraf | วัลท์กราฟ | วัลท์ (ป่า)  + กราฟ | ผู้ปกครองพื้นที่ป่าจำนวนมาก |
| Raugraf | เรากราฟ | เรา (ดิบ, รกร้าง) + กราฟ | ผู้ปกครองพื้นที่ที่ยังรกร้างว่างเปล่า |
| Vizegraf | ฟีทเซอกราฟ | ฟีทเซอ (รอง) + กราฟ |  |
กราฟที่มีชื่อเสียง

เฮ็ลมูท กราฟ ฟ็อน ม็อลท์เคอ
อัลเฟรท กราฟ ฟ็อน วัลเดอร์เซ
อัลเบร็ชท์ กราฟ ฟ็อน โรน
เคลาส์ เช็งค์ กราฟ ฟ็อน ชเตาเฟินแบร์ค
คาร์ล กราฟ ฟ็อน ชเตือร์ค
ปัสคา

อาหารที่ชาวยิวรับประทานในเทศกาลปัสกา
บทความนี้เกี่ยวกับเทศกาลในศาสนายิว (สมัยโมเสส) สำหรับเทศกาลของศาสนาคริสต์ (พระคริสต์คืนพระชนม์) ดูที่ อีสเตอร์
ปัสคา หรือ ปัสกา (ฮีบรู: פֶּסַח, Pesach; อังกฤษ: Passover - แปลว่า ผ่านเว้น) เป็นเทศกาลที่ชาวยิวระลึกถึงการที่พระยาห์เวห์ทรงนำพวกเขาออกจากการเป็นทาสในอียิปต์ ในช่วงประมาณ 1,500 ปีก่อนคริสตกาล โดยในคืนก่อนที่ฟาโรห์จะยอมปล่อยวงศ์วานอิสราเอลให้ออกเดินทาง พระยาห์เวห์ทรงสำแดงปาฏิหาริย์ให้เกิดภัยพิบัติประการที่ 10 หลังจากที่ฟาโรห์ปฏิเสธที่ปล่อยพวกอิสราเอล ตามคำบัญชาของพระเจ้ามาแล้ว 9 ครั้ง
ภัยพิบัติประการที่ 10 คือ ทูตมรณะจะเข้าไปในทุกครัวเรือนของชาวอียิปต์  เพื่อปลิดชีพของบุตรหัวปีของทุกครอบครัว  ยกเว้นแต่ครอบครัวที่เชื่อฟังพระยาห์เวห์ โดยการนำเอาโลหิตของลูกแกะปัสคา มาทาไว้ที่ประตูบ้านของตน บ้านใดได้กระทำตามที่พระยาห์เวห์ทรงบัญชา ทูตมรณะก็จะไม่เข้าไปในบ้าน แต่จะ "ผ่านไป" (ซึ่งเป็นที่มาของชื่อ Passover) และบุตรหัวปีของครอบครัวนั้นก็จะรอดตาย
เทศกาลปัสคาในคัมภีร์ไบเบิล

เทศกาลปัสคาเป็นพิธีที่ถูกกล่าวถึงครั้งแรกในหนังสืออพยพ ระบุว่า พระเจ้าทรงกำหนดตั้งให้อิสราเอลถือปฏิบัติทุกปี เพื่อเป็นการระลึกถึงเหตุการณ์เมื่อพระองค์ทรงนำอิสราเอล ให้หลุดพ้นจากความเป็นทาสของอียิปต์ เป็นไทแก่ตนเอง
ปัสกา เป็นเหมือนเครื่องหมายเพื่อบอกถึง "วงศ์วานอิสราเอล" แท้ เนื่องจากในหนังสืออพยพ เมื่ออิสราเอลเป็นทาสอยู่ในอียิปต์นั้น พระยาห์เวห์ทรงตั้งพิธีปัสคาขึ้น เพื่อเป็นเครื่องหมายสำหรับพระเจ้าในภัยพิบัติครั้งสุดท้าย ที่พระยาห์เวห์จะทรงพรากบุตรหัวปีแห่งอียิปต์ไป แต่จะทรงผ่านเว้น (passover หรือ skip over) บ้านใดก็ตามที่ทาเลือดแกะปัสคา อันเป็นเครื่องหมายของพิธีปัสคาติดไว้ที่หน้าบ้าน จึงเป็นที่มาของชื่อเรียกของพิธีนี้
เทศกาลปัสคามีชื่อเรียกอีกอย่างว่าเทศกาลขนมปังไร้เชื้อ เนื่องจากในเทศกาลดังกล่าว มีข้อกำหนดที่ให้รับประทานขนมปังไร้เชื้อ เป็นเวลา 7 วัน ทั้งนี้เพื่อเป็นเครื่องรำลึกว่า พระยาห์เวห์ทรงเลือกวงศ์วานอิสราเอลเป็นชนชาติบริสุทธิ์ของพระเจ้า ไม่ปะปนกับชนชาติ หรือ เชื้อชาติอื่น และกำหนดให้ชาวต่างชาติที่ต้องการเข้าร่วมพิธีปัสคา ต้องเข้าพิธีสุนัตก่อน เพื่อแสดงถึงการเป็นชนชาติของพระเจ้า
ในหนังสืออพยพ พระยาห์เวห์ทรงให้อิสราเอลกินขนมปังไร้เชื้อเป็นเวลา 7 วัน โดยเริ่มจากเย็นวันที่ 14 ของเดือนแรก ไปจนกระทั่งเย็นวันที่ 21 ของเดือนดังกล่าว จะต้องปัดกวาดบ้าน ให้ปราศจากเชื้อใด ๆ หากผู้ใดรับประทานขนมปังที่มีเชื้อในช่วงเวลาดังกล่าว จะถูกอัปเปหิออกจากชุมชน และในวันที่ 7 กำหนดให้เป็นวันเฉลิมฉลองบริสุทธิ์ของพระเจ้า
เทศกาลปัสคาในศาสนายูดาห์

เทศกาลปัสคา เป็นหนึ่งในแปดเทศกาลของชาวยิว ซึ่งชาวยิวจะเดินทางไปยังกรุงเยรูซาเลม เพื่อร่วมพิธีเฉลิมฉลองนี้
เทศกาลปัสคา มีในวันที่ 14 เดือนนิสาน (อาบีบ) ซึ่งเป็นเดือนแรกของปีปฏิทินของยิว (ตรงกับเดือนมีนาคม/เมษายนในปฏิทินสากล) เทศกาลปัสคาเป็นงานฉลองที่เต็มไปด้วยความชื่นชมยินดี ชาวยิวระลึกถึงการที่พระเจ้าทรงปลดปล่อยพวกเขาออกจากการเป็นทาสในอียิปต์ ภายใต้การนำของโมเสส ในสมัยพระคัมภีร์เดิมและพระคัมภีร์ใหม่ ทุกครอบครัวจะฆ่าลูกแกะก่อนวันปัสคาหนึ่งวัน หลายคนเดินทางมาที่พระวิหารในกรุงเยรูซาเล็มเพื่อการเฉลิมฉลองนี้ แต่การกินเลี้ยงปัสคานั้น ตั้งแต่สมัยก่อนจนถึงปัจจุบันก็เป็นงานเลี้ยงแบบครอบครัว อาหารที่รับประทานกันในงานล้วนเป็นสัญลักษณ์ของการเป็นทาสในอียิปต์ และการหนีจากอียิปต์ทั้งสิ้น คนในครอบครัวจะเล่าเรื่องที่ทูตสวรรค์ของพระเจ้าละเว้นไม่ฆ่าลูกหัวปีในบ้านชาวยิวที่มีเลือดแกะทาไว้หน้าบ้าน แต่ฆ่าลูกหัวปีของคนอียิปต์ทั้งหมด ในปัจจุบันคนสะมาเรียเท่านั้นที่ฆ่าลูกแกะบูชาแบบดั้งเดิมในเทศกาลปัสคา พวกยิวไม่ทำเช่นนั้นแล้วตั้งแต่ทหารโรมันทำลายพระวิหารในปี ค.ศ. 70
ในประเทศอิสราเอล เทศกาลปัสคาเป็นเทศกาลวันหยุดเฉลิมฉลอง มีระยะเวลา 7 วัน โดยวันแรก และวันสุดท้ายของเทศกาล จะเป็นงานเฉลิมฉลองที่ประชาชนจะละเว้นจากการงานทุกอย่าง แต่สำหรับชาวยิวที่พำนักอยู่ภายนอกประเทศอิสราเอล จะเฉลิมฉลองพิธีนี้เป็นเวลา 8 วัน โดยกำหนดให้วันที่ 1 วันที่ 2 และวันสุดท้ายของเทศกาล เป็นวันเฉลิมฉลองที่จะละเว้นจากการงานทุกอย่าง
ดูเพิ่ม

โทราห์
หนังสืออพยพ
โมเสส
ภัยพิบัติแห่งอียิปต์
กฤษฎีกาพ็อทซ์ดัม

กฤษฎีกาพ็อทซ์ดัม
กฤษฎีกาพ็อทซ์ดัม (เยอรมัน: Edikt von Potsdam) ได้รับการประกาศโดยฟรีดริช วิลเฮ็ล์ม ผู้คัดเลือกแห่งบรันเดินบวร์คและดยุกแห่งปรัสเซีย เมื่อวันที่ 29 ตุลาคม ค.ศ. 1685 ที่เมืองพ็อทซ์ดัม เพื่อตอบโต้การที่พระราชกฤษฎีกาน็องต์ถูกเพิกถอนโดยพระราชกฤษฎีกาฟงแตนโบล (Édit de Fontainebleau) กฤษฎีกาพ็อทซ์ดัมทำให้ผู้นับถือนิกายโปรเตสแตนต์จำนวนมากเริ่มเข้ามาตั้งถิ่นฐานในบรันเดินบวร์ค
ภูมิหลัง

ในวันที่ 22 ตุลาคม ค.ศ. 1685 พระเจ้าหลุยส์ที่ 14 แห่งฝรั่งเศส ทรงตราพระราชกฤษฎีกาฟงแตนโบล ซึ่งเป็นหนึ่งในแผนปิดโบสถ์และโรงเรียนของกลุ่มชาติพันธุ์อูว์เกอโนในฝรั่งเศสที่นับถือโปรเตสแตนต์ ราชสำนักฝรั่งเศสพยายามข่มขู่ให้พวกอูว์เกอโนเหล่านี้เปลี่ยนมานับถือคาทอลิก กฎหมายฉบับนี้ทำให้สถานการณ์กดขี่ชนกลุ่มน้อยทางศาสนาทวีความเลวร้ายขึ้นไปอีก ในสองทศวรรษต่อมา คาดการณ์กันว่ามีพวกอูว์เกอโนราว 210,000 ถึง 900,000 คนที่อพยพออกจากฝรั่งเศส
ดินแดนเยอรมันแถบลุ่มแม่น้ำไรน์ที่อยู่ภายใต้จักรวรรดิโรมันอันศักดิ์สิทธิ์ กำลังประสบวิกฤตการลดลงของประชากรกว่าหนึ่งในสาม ซึ่งเป็นผลจากภาวะข้าวยากหมากแพงและโรคระบาดในช่วงสงครามสามสิบปี (ค.ศ. 1618–1648) ทางตะวันตกของบรันเดินบวร์ค-ปรัสเซียประสบภาวะล่มสลาย: ประชากรลดลงอย่างสาหัส, ความขาดแคลนแรงงานมีอยู่ไปทั่ว เรียกว่าเป็นยุคมืดในครึ่งหลังของคริสต์ศตวรรษที่ 17
ตรากฤษฎีกาฯ

ด้วยคำแนะนำของฌากอบ อาบาดี (Jakob Abbadie) นักปรัชญา-เทววิทยาชาวฝรั่งเศส ฟรีดริช วิลเฮ็ล์ม ผู้คัดเลือกแห่งบรันเดินบวร์ค จึงได้ตรากฤษฎีกาพ็อทซ์ดัมเมื่อวันที่ 29 ตุลาคม ค.ศ. 1685 กฤษฎีกาฉบับนี้ได้ยกเว้นพิธีการเข้าเมืองต่าง ๆ ตลอดจนยกเว้นการเก็บภาษีจากทรัพย์สินทั้งปวงที่ผู้อพยพนำติดตัวมา อนุญาตให้ผู้อพยพเหล่านี้เข้าจับจองอยู่อาศัยในอาคารรกร้างที่เจ้าของเดิมไม่มีความประสงค์จะซ่อมบำรุงให้อยู่อาศัยได้ พวกเขาจะได้รับไม้ซุงและวัสดุสิ่งก่อสร้างอื่นตามความจำเป็นเหมาะสมโดยไม่มีค่าใช้จ่าย รวมถึงได้รับการยกเว้นการเก็บภาษีสิ่งปลูกสร้างในหกปีแรก
คาดการณ์ว่ามีพวกอูว์เกอโนกว่า 20,000 คนตอบรับกฤษฎีกานี้และอพยพเข้ามาอยู่ในบรันเดินบวร์ค-ปรัสเซีย กฎหมายฉบับนี้ไม่เพียงแต่ดึงดูดพวกอูว์เกอโนเท่านั้น แต่ยังดึงดูดชาวฝรั่งเศส ชาวรัสเซีย ชาวเนเธอร์แลนด์ และชาวโบฮีเมียที่นับถือโปรเตสแตนต์เช่นกัน จำนวนผู้อพยพเหล่านี้ช่วยฟื้นฟูและสร้างเสถียรภาพแก่เศรษฐกิจของแคว้นภายหลังต้องบอบช้ำจากสงครามที่เกิดทั่วทั้งยุโรปในคริสต์ศตวรรษที่ 17
กองพลยานเกราะดิ่งพสุธาที่ 1 "แฮร์มัน เกอริง"

| กองพลยานเกราะดิ่งพสุธาที่ 1  Fallschirm-Panzer-Division 1>  |
| --- | --- |
เครื่องหมายหน่วย
ประจำการ: ค.ศ. 1935-1945    May 1 1944 - May 8 1945 (as a Panzer Division)
ประเทศ:  ไรช์เยอรมัน
รูปแบบ: พันเซอร์/ฟัลเชียร์มเยเกอร์
ผู้อุปถัมภ์: แฮร์มัน เกอริง
ปฏิบัติการสำคัญ: สงครามโลกครั้งที่สอง การยึดครองเชโกสโลวาเกียของเยอรมนี  การทัพนอร์เวย์  ยุทธการที่ฝรั่งเศส  การทัพตูนิเซีย  ยุทธการที่เจลา  แนวรบด้านตะวันออก 
กองพลยานเกราะดิ่งพสุธาที่ 1 "แฮร์มัน เกอริง" (เยอรมัน: Fallschirm-Panzer-Division 1 „Hermann Göring“) เป็นกองพลยานเกราะของกองทัพอากาศเยอรมันในสงครามโลกครั้งที่สอง ปฏิบัติการในแอฟริกาเหนือ, เกาะซิซิลี, ประเทศอิตาลี ตลอดจนแนวรบด้านตะวันออก
หน่วยทหารนี้ตั้งขึ้นในปีค.ศ. 1933 แรกเริ่มเป็นระดับกองพัน ต่อมามีการผนวกรวมเข้ากับกองพลทหารราบยานเกราะดิ่งพสุธาที่ 2 ในปีค.ศ. 1944 และขึ้นตรงต่อจอมพลไรช์ กองพลนี้ยอมจำนนต่อสหภาพโซเวียตใกล้กับนครเดรสเดินในวันที่ 8 พฤษภาคม ค.ศ. 1945
ในช่วงที่ประจำอยู่ในอิตาลี กองพลนี้กระทำอาชญากรรมสงครามร่วมกับกองพลทหารราบยานเกราะเอ็สเอ็สที่ 16 "ไรชส์ฟือเรอร์ เอ็สเอ็ส" โดยการสังหารหมู่พลเรือนไปมากมาย หนึ่งในสามของพลเรือนอิตาลีที่ถูกสังหารหมู่ถูกสังหารโดยสองกองพลนี้
กองพลยานเกราะที่ 12 แห่งเอ็สเอ็ส "ยุวชนฮิตเลอร์"

| กองพลยานเกราะที่ 12 แห่งเอ็สเอ็ส   ยุวชนฮิตเลอร์ |
| --- | --- |
ตราสัญลักษณ์ประจำหน่วย
ประจำการ: 1943–45
ประเทศ:  ไรช์เยอรมัน
เหล่า:  วัฟเฟิน-เอ็สเอ็ส
รูปแบบ: พันท์เซอร์
บทบาท: สงครามยานเกราะ
กำลังรบ: กองพล
ขึ้นกับ: I SS Panzer Corps
ผู้บังคับบัญชา
ผบ. สำคัญ: Fritz Witt ควร์ท ไมเออร์ Hugo Kraas
กองพลยานเกราะที่ 12 แห่งเอ็สเอ็ส "ยุวชนฮิตเลอร์" (เยอรมัน: 12. SS-Panzerdivision "Hitlerjugend") เป็นกองพลยานเกราะเยอรมันของหน่วยวัฟเฟิน-เอ็สเอ็สแห่งนาซีเยอรมันในช่วงสงครามโลกครั้งที่สอง ส่วนใหญ่ของทหารเกณฑ์วัยหนุ่มที่ถูกดึงมาจากสมาชิกของยุวชนฮิตเลอร์ ในขณะที่ได้มีเจ้าหน้าที่นายทหารอาวุโสระดับชั้นประทวน (non commissioned officer-NCOs) และเจ้าหน้าที่นายทหารจากกองพลวัฟเฟิน-เอ็สเอ็สอื่น ๆ
กองพลนี้ได้ก่ออาชญากรรมสงครามมากมายหลายครั้งในขณะที่ได้ออกเดินทางและในช่วงระหว่างการสู้รบช่วงแรกในนอร์ม็องดี รวมทั้งการสังหารหมู่ที่ Ascq และ Ardenne Abbey  ได้แสดงให้เห็นเป็นครั้งแรกในการออกปฏิบัติเมื่อวันที่ 7 มิถุนายน ค.ศ. 1944 เป็นส่วนหนึ่งของปฏิบัติการป้องกันของเยอรมันที่ก็อง
ในเดือนธันวาคม ค.ศ. 1944 กองพลได้เข้าต่อสู้กับกองทัพสหรัฐในการรุกป่าอาร์แดน ภายหลังจากปฏิบัติการล้มเหลว ซึ่งได้กลายเป็นที่รู้จักกันคือ ยุทธการตอกลิ่ม กองพลได้ถูกส่งไปยังฮังการีเพื่อเข้าร่วมในการสู้รบในรอบ ๆ บูดาเปสต์ จนในที่สุดแล้ว กองพลได้ถอยทัพกลับเข้าไปในประเทศออสเตรียและยอมจำนนต่อกองทัพสหรัฐที่ 7 เมื่อวันที่ 8 พฤษภาคม ค.ศ. 1945
ภายหลังสงครามได้ยุติลง เหล่าสมาชิกจำนวนมากของกองพล รวมทั้งควร์ท ไมเออร์ ได้ถูกตัดสินว่ามีความผิดในข้อหาก่ออาชญากรรมสงคราม
กองพลยานเกราะที่ 10 แห่งเอ็สเอ็ส "ฟรุนทซ์แบร์ค"

| กองพลยานเกราะเอ็สเอ็สที่ 10  ฟรุนทซ์แบร์ค |
| --- | --- |
ตราสัญลักษณ์ประจำกองพล
ประจำการ: 2 มกราคม ค.ศ. 1943 – 8 พฤษภาคม ค.ศ. 1945
ประเทศ:  ไรช์เยอรมัน
เหล่า:  วัฟเฟิน-เอ็สเอ็ส
รูปแบบ: พันท์เซอร์
บทบาท: สงครามยานเกราะ
กำลังรบ: กองพล
ปฏิบัติการสำคัญ: ปฏิบัติการแอฟซัม ปฏิบัติการมาร์เก็ตการ์เดน ปฏิบัติการนอร์ดวินด์ วงล้อมฮัลเบอ
กองพลยานเกราะเอ็สเอ็สที่ 10 "ฟรุนทซ์แบร์ค" (เยอรมัน: 10. SS-Panzer-Division "Frundsberg") เป็นกองพลยานเกราะวัฟเฟิน-เอ็สเอ็สแห่งนาซีเยอรมนีในช่วงสงครามโลกครั้งที่สอง การต่อสู้รบครั้งแรกของกองพลในยูเครนในเดือนเมษายน ค.ศ. 1944 ภายหลังจากนั้น หน่วยกองพลได้ถูกย้ายไปยังด้านตะวันตก ที่ได้ต่อสู้กับสัมพันธมิตรตะวันตกในฝรั่งเศสและที่อาร์เนม กองพลนี้ได้ถูกเคลื่อนย้ายไปยังพอเมอเรเนีย จากนั้นก็ได้ต่อสู้ทางทิศตะวันออกเฉียงใต้ของเบอร์ลินในพื้นที่ Lausitz จนกระทั่งสงครามยุติลง
กองพลยานเกราะที่ 2 (แวร์มัคท์)

| กองพลยานเกราะที่ 2 |
| --- | --- |
2. Panzer-Division
เครื่องหมายหน่วย
ประจำการ: 15 ตุลาคม 1935 – 8 พฤษภาคม 1945
ประเทศ:  ไรช์เยอรมัน
รูปแบบ: พันเซอร์
บทบาท: สงครามยานเกราะ
กำลังรบ: กองพล
ปฏิบัติการสำคัญ: สงครามโลกครั้งที่สอง Invasion of Poland  Battle of France  Battle of Greece  Operation Barbarossa  Battle of Kursk  Invasion of Normandy  Battle of the Bulge 
ผู้บังคับบัญชา
ผบ. สำคัญ:  ไฮนซ์ กูเดเรียน
เครื่องหมายสังกัด
1939–1940: 
1940–1945 (variant): 
1940–1944: 
1944–1945: 
กองพลยานเกราะที่ 2 (เยอรมัน: 2. Panzer-Division) เป็นกองพลยานเกราะของกองทัพบกเยอรมันในสงครามโลกครั้งที่สอง กองพลนี้เป็นหนึ่งในเป็นสามกองพลยานเกราะชุดแรกที่ตั้งขึ้นในเดือนตุลาคม ค.ศ. 1935 ภายใต้การบัญชาของนายพลไฮนซ์ กูเดเรียน กองพลนี้มีส่วนในการผนวกออสเตรียในปีค.ศ. 1938 โดยเดินเป็นระยะทาง 680 กิโลเมตรในเวลาเพียง 48 ชั่วโมง หลังจากนั้นก็ประจำอยู่ในออสเตรียจนได้มีส่วนร่วมในการบุกครองโปแลนด์ (1939) และยุทธการที่ฝรั่งเศส (1940) ก่อนที่จะกลับมาประจำการอยู่ในโปแลนด์ แล้วจึงมีส่วนในการทัพในคาบสมุทรบอลข่าน (1941) และถูกสั่งการไปประจำที่แนวรบด้านตะวันออกในเดือนกันยายน ค.ศ. 1941
กองพลยานเกราะที่ 2 แห่งเอ็สเอ็ส "ดัสไรช์"

| กองพลยานเกราะที่ 2 แห่งเอ็สเอ็ส   ดัสไรช์ |
| --- | --- |
2. SS-Panzer-Division "Das Reich"
The Wolfsangel
ประจำการ: 1939–45
ประเทศ:  ไรช์เยอรมัน
เหล่า:  วัฟเฟิน-เอ็สเอ็ส
รูปแบบ: พันเซอร์
บทบาท: สงครามยานเกราะ
กำลังรบ: กองพล
ปฏิบัติการสำคัญ:   ยุทธการที่ฝรั่งเศส ปี ค.ศ. 1940  ปฏิบัติการบาร์บารอสซา  ปฏิบัติการไต้ฝุ่น  ยุทธการที่คูสค์  ปฏิบัติการโอเวอร์ลอร์ด  ยุทธการตอกลิ่ม 
ผู้บังคับบัญชา
ผบ. สำคัญ: พอล เฮาเซอร์
กองพลยานเกราะที่ 2 แห่งเอ็สเอ็ส "ดัสไรช์" (เยอรมัน: 2. SS-Panzer-Division "Das Reich")เป็นกองพลของนาซี หน่วยวัฟเฟิน-เอ็สเอ็สในช่วงสงครามโลกครั้งที่สอง เป็นหนึ่งในสามสิบแปดกองพลที่ก่อตั้งโดยหน่วยวัฟเฟิน-เอ็สเอ็ส ดัสไรช์ได้ทำหน้าที่ในช่วงการบุกครองฝรั่งเศสและได้เข้ามามีส่วนร่วมในการต่อสู้ครั้งสำคัญหลายครั้งบนแนวรบด้านตะวันออก รวมทั้งในยุทธการที่โปรโฮรอฟกาได้ต่อกรกับกองทัพรถถังคุ้มกันที่ 5 (5th Guards Tank Army) ที่ยุทธการที่คูสค์ จากนั้นก็ได้ย้ายไปยังด้านตะวันตกและได้เข้ามามีส่วนร่วมในการต่อสู้ในนอร์มังดีและยุทธการตอกลิ่ม สงครามได้ยุติลงในฮังการีและออสเตรีย ดัส ไรช์ได้มีส่วนรับผิดชอบในการสังหารหมู่ออราดูร์-ซูร์-กลานและตูล (Tulle)
แมฮ์มูดแห่งแฆซนี

แอบู แอล-กอซีม แมฮ์มูด บิน แซบูกตีกีน (เปอร์เซีย: ابوالقاسم محمود بن سبکتگین, อักษรโรมัน: Abu al-Qāṣim Maḥmūd ibn Sabuktigīn; 2 พฤศจิกายน ค.ศ. 971 – 30 เมษายน ค.ศ. 1030) ส่วนใหญ่รู้จักในพระนาม แมฮ์มูดแห่งแฆซนี หรือ แมฮ์มูด แฆซแนวี (محمود غزنوی) เป็นสุลต่านแห่งจักรวรรดิแฆซแนวีดที่ครองราชย์ใน ค.ศ. 998 ถึง 1030 ในรัชสมัยของพระองค์และข้อมูลสมัยกลาง พระองค์มักเป็นที่รู้จักด้วยพระนามฉายา ยะมีนุดเดาละฮ์ (یمین‌ الدوله, แปลว่า พระหัตถ์ขวาแห่งรัฐ) ในช่วงที่สวรรคต อาณาจักรของพระองค์กลายเป็นจักรวรรดิทหารกว้างขวางที่มีพื้นที่จากอิหร่านตะวันตกเฉียงเหนือถึงปัญจาบในอนุทวีปอินเดีย ฆวอแรซม์ในทรานโซเซียนา และแมกรอน
แมฮ์มูดยังคงใช้ระบบราชการ การเมือง และวัฒนธรรมที่ได้รับอิทธิพลเปอร์เซียอย่างมากของจักรวรรดิซอมอนีดก่อนหน้า พระองค์สถาปนรากฐานสำหรับรัฐเปอร์เซียในอนาคตที่ปัญจาบ โดยมีจุดศูนย์กลางที่ลาฮอร์ นครที่พระองค์พิชิต เมืองหลวงของพระองค์ที่กัซนีพัฒนาไปเป็นศูนย์กลางทางวัฒนธรรม การค้า และภูมิปัญญาที่สำคัญในโลกอิสลามจนเกือบเทียบเท่ากับนครแบกแดด เมืองหลวงนี้ดึงดูดบุคคลสำคัญมากมาย เช่น อัลบีรูนีกับเฟร์โดว์ซี
แมฮ์มูดขึ้นครองราชย์ตอนพระชนมพรรษา 27 พรรษา เมื่อพระราชบิดาสวรรคต แม้จัดขึ้นหลังสงครามสืบทอดราชบัลลังก์กับอีสมออีล พระอนุชา เพียงช่วงหนึ่ง พระองค์เป็นผู้ปกครององค์แรกที่ถือตำแหน่ง สุลต่าน บ่งบอกถึงขอบเขตอำนาจของพระองค์ ในขณะเดียวกันก็รักษาความเชื่อมโยงทางอุดมการณ์กับการมีอำนาจเหนือประเทศราชของเคาะลีฟะฮ์อับบาซียะฮ์ ในรัชสมัยของพระองค์ พระองค์รุกรานและเข้าปล้นนครที่ร่ำรวยและเมืองที่ตั้งวิหารหลายแห่ง เช่น มถุราและโสมนาถในอินเดียสมัยกลางถึง 17 ครั้ง และใช้ทรัพย์สินที่ปล้นได้ไปสร้างเมืองหลวงของพระองค์ที่กัซนี
พระราชสมภพและภูมิหลัง

แมฮ์มูดเสด็จพระราชสมภพที่เมืองกัซนีในภูมิภาคซอบูลิสถาน (ปัจจุบันคือประเทศอัฟกานิสถาน) ในวันที่ 2 พฤศจิกายน ค.ศ. 971 แซบูกตีกีน พระราชบิดา เคยเป็นผู้บัญชาการทาสเติร์กที่วางรากฐานแก่ราชวงศ์แฆซแนวีดที่กัซนีใน ค.ศ. 977 ซึ่งพระองค์ปกครองภายใต้การปกครองของจักรวรรดิซอมอนีดที่ปกครองโฆรอซอนกับทรานโซเซียนา พระราชมาดาของแมฮ์มูดเป็นหญิงชาวอิหร่านจากตระกูลขุนนางผู้ครองที่ดินที่มั่งคั่งในภูมิภาคซอบูลิสถาน ทำให้บางครั้งข้อมูลบางส่วนระบุตัวพระองค์เป็น Mahmud-i Zavuli ("แมฮ์มูดจากซอบูลิสถาน") ไม่มีข้อมูลชีวิตช่วงแรกของแมฮ์มูดมาก นอกจากว่าพระองค์เป็นเพื่อนในชั้นเรียนและพี่/น้องชายบุญธรรมของแอฮ์แมด แมย์แมนดี ชาวเปอร์เซียในซอบูลิสถาน
เหตุการณ์และความท้าทาย

ใน ค.ศ. 1025 แมฮ์มูดเข้ารุกรานคุชราต ปล้นทรัพย์ในโสมนาถมนเทียรและทำลาย ชโยติรลึงค์ ของมณเทียร พระองค์ได้ทรัพย์สินที่ยึดมาถึง 2 ล้านดีนาร หลังการพิชิตโสมนาถจึงตามมาด้วยการรุกรานแบบลงโทษที่ Anhilwara นักประวัติศาสตร์บางคนอ้างว่ามีบันทึกการแสวงบุญมนเทียรใน ค.ศ. 1038 ที่ไม่ได้กล่าวถึงความเสียหายต่อมนเทียร อย่างไรก็ตาม มีการพัฒนาตำนานอันทรงพลังเกี่ยวกับการจู่โจมของแมฮ์มูดพร้อมรายละเอียดที่ซับซ้อนในวรรณคดีเติร์ก-เปอร์เซีย ซึ่ง Meenakshi Jain นักวิชาการ ระบุว่า "สร้างความช็อก" ต่อโลกมุสลิม
เหตุการณ์และความท้าทาย > สวรรคต

สุลต่านแมฮ์มูดสวรรคตในวันที่ 30 เมษายน ค.ศ. 1030 สุสานของพระองค์ตั้งอยู่ที่กัซนี ประเทศอัฟกานิสถาน
มุมมองศาสนาและสงคราม

ในรัชสมัยของแมฮ์มูดแห่งแฆซนี ภูมิภาคนี้แยกออกจากเขตอิทธิพลของซอมอนีด พระองค์ได้รับตำแหน่งสุลต่านเพื่อยอมรับการเป็นเอกราช โดยพระองค์ยอมรับให้อับบาซียะฮ์เป็นเคาะลีฟะฮ์พอเป็นพิธี
หลังได้รับการรับรองจากรัฐเคาะลีฟะฮ์อับบาซียะฮ์ใน ค.ศ. 999 พระองค์ให้คำปฏิญาณ ญิฮาด และรุกรานอินเดียทุกปี ใน ค.ศ. 1005 แมฮ์มูดนำการทัพหลายครั้ง ซึ่งเป็นช่วงที่ผู้นับถืออิสมาอีลียะฮ์แห่งมุลตานถูกสังหารหมู่
หลังภารกิจญิฮาดต่อคนนอกศาสนาแห่งอินเดีย แมฮ์มูด แฆซนีไม่เพียงแต่ทำลายโสมนาถมนเทียรและปล้นทรัพย์สมบัติเท่านั้น แต่ยังฆ่าผู้ศรัทธาทุกคนในเมือง พระองค์ยังทำสิ่งเดียวกันกับผู้ศรัทธาหญิง ด้วยการฆ่าหรือลักพาตัวเพื่อไปขายในตลาดทาสที่อัฟกานิสถานในภายหลัง
แมฮ์มูดใช้ทรัพย์สินที่ได้มาจากการปล้นมาใช้เป็นเงินทุนแก่กองทัพ ซึ่งรวมทหารรับจ้างด้วย ทหารอินเดียที่ Romila Thapar คาดการณ์ว่าเป็นชาวฮินดู เป็นหนึ่งในส่วนประกอบของกองทัพพร้อมผู้บังคับบัญชาที่มีชื่อว่า sipahsalar-i-Hinduwan และอาศัยอยู่ในย่านของตนเองที่กัซนี โดยยังคงนับถือศาสนาของตนเอง ทหารอินเดียที่อยู่ภายใต้บังคับบัญชาของ Suvendhray ยังคงจงรักษ์ภักดีต่อแมฮ์มูด มีการใช้พวกเขาในการปราบกบฏเติร์ก โดยบัยฮากีรายงานว่ามีการให้คำสั่งแก่ชาวฮินดูนามว่า Tilak
Mohammad Habib นักประวัติศาสตร์อินเดีย ระบุว่า ในรัชสมัยแมฮ์มูดแห่งแฆซนี ไม่มีการจัดเก็บภาษีญิซยะฮ์แก่ "ผู้มิใช่มุสลิม" หรือการกล่าวถึง "การบังคับเข้ารีต" ใด ๆ:
การส่งทหารไปนอกดินแดนของพระองค์ (แมฮ์มูด) ต่ออินเดียไม่ได้ขับเคลื่อนด้วยศาสนา แต่ด้วยความรักในการปล้นชิง
เอ. วี. วิลเลียมส์ แจ็กสัน ศาสตราจารย์กลุ่มภาษาอินโด-อิเรเนียนในมหาวิทยาลัยโคลัมเบีย เขียนไว้ในหนังสือ History of India ของเขาเองว่า "แมฮ์มูดสาบานว่าพระองค์จะก่อสงครามศักดิ์สิทธิ์กับพวกนอกศาสนาในฮินดูสถานทุกปี" ในช่วงปีที่ 7 ในรัชสมัยของพระองค์ เหรียญกษาปณ์ของแมฮ์มูดจากลาฮอร์ระบุตัวพระองค์เป็น "Mahmud but-shikan" (แมฮ์มูดผู้ทำลายรูปปั้น)